《同弇山公集王太史尊人宅》
明代·张元凯

曲旃新立锦屏开，霁色花香散水隈。但识高堂称万石，不知夹水有三槐。

朱扉夜奏云和瑟，紫气春浮沆瀣杯。家食未曾空五鼎，寄来甘旨是盐梅。

作者简介：苏州吴县人，字左虞。少习《毛诗》。以世职为苏州卫指挥，督运漕粮北上，有功不得叙，自免归。悒悒不得志，以酒自放，酒酣谈天下事，慷慨风发。工诗，有《伐檀斋集》。